ಈ ಹಿಂದೆ ಕ್ರಾಸ್ ನಲ್ಲಿ...
ಎಮಿರ್ ಗುಡ್‌ಸ್ಪೀಡ್ ಸರಣಿ ಹಂತಕನಿಂದ ಹತ್ಯೆಗೀಡಾದ.
ಹಂತಕನ ಬಳಿ ಕೊಲೆಗಳ ಬಗ್ಗೆ ಪುಸ್ತಕ ಇತ್ತು.
ಆ ಬಲಿಪಶುಗಳನ್ನು ಸರಣಿ ಹಂತಕರ ಹೋಲುವಂತೆ ಮಾಡಲಾಗಿತ್ತು.
ಈಗ, ಹಂತಕನಿಗೆ ಇನ್ನೊಬ್ಬ ಬಲಿಪಶು ಬೇಕು.
ಐಲೀನ್ ವೂರ್ನೋಸ್. ಈ ಪುಂಡನನ್ನು ಏನೆಂದು ಕರೆಯೋಣ?
"ದಿ ಫ್ಯಾನ್‌ಬಾಯ್."
ಇವಳು ಕಾಣೆಯಾಗಿದ್ದಾಳೆ. ಇವಳ ಕೂದಲಿಗೆ ಹೊಂಬಣ್ಣ ಬಳಿದರೆ, ಐಲೀನ್ ಥರ ಕಾಣುತ್ತಾಳೆ.
-ನಿನಗೆ ಏನು ಬೇಕು? -22 ಲಕ್ಷ.
ನನಗೆ ಐಲೀನ್ ಮತ್ತು ಪುಸ್ತಕ ಬೇಕು.
ಇದು ನಿನ್ನ ಕೆಲಸ ಅಲ್ಲ. ನಿನ್ನ ಯಾರು ಕಳಿಸಿದ್ದು, ಬಾಬಿ?
ಒಂದು ರಾತ್ರಿ ನೀನು ಫೋಟೋ ಮತ್ತು ವಿಡಿಯೋ ಇದ್ದ
ಬಾಕ್ಸ್ ತರಲು ಹೇಳಿದ್ದು ನೆನಪಿದೆಯಾ? ನೀನು "ಅದನ್ನು ಸುಟ್ಟುಬಿಡು" ಎಂದೆ.
ನಾನು ಅದನ್ನು ಸುಡಲಿಲ್ಲ.
ಎಡ್ ರಾಮ್ಸೆ ಫ್ಯಾನ್‌ಬಾಯಾ?
-ಎಲ್ಲಿಗೆ ಹೊರಟೆ? -ಅವನ ಹುಟ್ಟುಹಬ್ಬಕ್ಕೆ.
ಇಲ್ಲಿ ಹಸಿರು ಮರಗಳ ಕಂಡೆ
ಕೆಂಗುಲಾಬಿಯ ಕಂಡೆ
ಅವು ನಮಗಾಗಿ ಅರಳುವುದನ್ನು ಕಂಡೆ
ನಾನು ಯೋಚಿಸುತ್ತಾ ನಿಂತೆ
ಇದೆಂಥ ಅದ್ಬುತ ಪ್ರಪಂಚ
ನೀಲಿ ಆಗಸವ ಕಂಡೆ
ಬಿಳಿ ಮೋಡಗಳ ಕಂಡೆ
ಉಜ್ವಲ ಹಗಲನು ಕಂಡೆ ಕರಾಳ ಇರುಳನು ಕಂಡೆ
ಅಲೆಕ್ಸ್ ಕ್ರಾಸ್
ಎಲ್ ಮಾಂಟೆರೊ
ಎಡ್ವರ್ಡ್ ರಾಮ್ಸೆ
ನಾನು ಯೋಚಿಸುತ್ತಾ ನಿಂತೆ
ಇದೆಂಥ ಅದ್ಬುತ ಪ್ರಪಂಚ
ಮಳೆಬಿಲ್ಲಿನ ಬಣ್ಣಗಳು ಆಕಾಶದಲ್ಲಿ ತುಂಬಾ ಸುಂದರ
ದಾರಿಹೋಕರ ಮುಖಗಳೂ ಅಷ್ಟೇ ಸುಂದರ
ಗೆಳೆಯರು ಕೈಕುಲುಕುತ್ತಾ ಸೌಖ್ಯವೇ ಎಂಬುದನ್ನು ಕಂಡೆ
ಅವರು ನಿನ್ನ ಪ್ರೀತಿಸುತ್ತೇನೆ ಎನ್ನುತ್ತಿದ್ದಾರೆ
ಖಾತೆ ಸಂಖ್ಯೆ. 987382092 ಪ್ರೀತಿಯಿಂದ, ಬಾಬಿ
ಈ ಪ್ರಾಜೆಕ್ಟ್ ಬಗ್ಗೆ ತುಂಬಾ ಹಿಡಿಸಿದ್ದು ಏನು ಗೊತ್ತಾ?
ಪ್ರತಿ ರೂಪಾಂತರಕ್ಕೂ ತನ್ನದೇ ಆದ ಸವಾಲು ಇದೆ.
ನಿನ್ನ ವಿಷಯದಲ್ಲಿ, ಅದು ನಿನ್ನ ಹಲ್ಲುಗಳು.
ಐಲೀನ್ ತನ್ನ ಹಲ್ಲುಗಳ ಬಗ್ಗೆ ಬಹಳ ಸಂಕೋಚ ಹೊಂದಿದ್ದಳು.
ಅವಳು ತನ್ನ ಯೌವನದ ಎಲ್ಲಾ ಫೋಟೋಗಳಲ್ಲೂ,
ತುಟಿ ಬಿಗಿದು ನಿಂತಿರುತ್ತಿದ್ದಳು.
ಆದರೆ, 1986 ರಲ್ಲಿ, ಅವಳು ಆರ್ಥೊಡಾಂಟಿಸ್ಟ್ ಕಚೇರಿಗೆ ಹೋಗಿ
ಹಲ್ಲುಪಟ್ಟಿ ಕಟ್ಟಿಸಲು ಹಣ ಪಾವತಿಸಿದಳು.
$600. ಅದನ್ನು ಅವಳು ಕದ್ದಿದ್ದು
ಮೂರು ವಾರಗಳ ಹಿಂದೆಯಷ್ಟೇ ಅವಳ ಕೈಯಲ್ಲಿ ಕೊಲೆಯಾದ ವ್ಯಕ್ತಿಯಿಂದ.
ಆಮೇಲೆ, ವೈದ್ಯರು ಹಲ್ಲು ಪರೀಕ್ಷೆ ಮಾಡಿ, ಅವಳ ಹಲ್ಲುಗಳ ಅಚ್ಚು ತಯಾರಿಸಿದರು,
ಅದು ನನಗೆ ಆನ್‌ಲೈನ್‌ನಲ್ಲಿ ಕೇವಲ $169.50 ಕ್ಕೆ ಸಿಕ್ಕಿತು. ಬೊಂಬಾಟ್ ಆಫರ್.
ಅವಳ ಮುಂಭಾಗದ ಹಲ್ಲುಗಳು ಒತ್ತೊತ್ತಾಗಿ ಇವೆ ನೋಡಿದೆಯಾ?
ಐಲೀನ್ ಅದನ್ನು ಸರಿಪಡಿಸಲು ಬಯಸಿದ್ದಳು, ಆದರೆ ಹಲ್ಲುಪಟ್ಟಿ ಹಾಕಿಸುವ ಎರಡು ದಿನ ಮುಂಚೆ
ಪೊಲೀಸರು ಅವಳನ್ನು ಬಂಧಿಸಿದರು.
ಪಾಪದವಳು ವಕ್ರ ಹಲ್ಲುಗಳಲ್ಲೇ ಸತ್ತಳು.
ಹಾಗಾಗಿ, ನಿನ್ನ ಹಲ್ಲುಪಟ್ಟಿ ಸರಿಪಡಿಸಬೇಕಿದೆ.
ಅವಳ ಹಲ್ಲುಪಟ್ಟಿಯನ್ನು ನಿನಗೆ ಸರಿಯಾಗಿ ಹೊಂದುವಂತೆ ಮಾಡಲು
ಈಗ ನೀನು ಬಾಯಿ ತೆರೆಯಬೇಕು.
ಇದು ಸುತ್ತಿಗೆಯಷ್ಟು ನೋವು ಕೊಡುವುದಿಲ್ಲ.
ಆಟ ಆಡಲು ಬಯಸುವೆಯಾ?
ಹಾಗೇ ಮುಂದುವರೆಸು.
ಬಹಳ ಗಟ್ಟಿ ನೀನು.
ಹಾಂ. ತೆಗಿ. ಬಾಯಿ ತೆಗಿ.
ಈ ಆಟ ಸಾಕು. ಬಾಯಿ ತೆಗಿ! ಹಾಗೆ, ಧನ್ಯವಾದ.
ಒಂದು 1,000, ಎರಡು 1,000, ಮೂರು 1,000, ನಾಲ್ಕು 1,000,
ಐದು 1,000, ಆರು 1,000, ಏಳು 1,000,
ಈಗ ಹತ್ತು.
ನೀನು ಹಠ ಮಾಡಿದಷ್ಟೂ ಇದು ಇನ್ನಷ್ಟು ಕಷ್ಟ ಆಗುತ್ತೆ,
ಆದರೆ ಆಗಬೇಕಾದ್ದು ಆಗಿ ತೀರುತ್ತೆ, ಶಾನನ್,
ಹೇಗೆ ಆಗಬೇಕೋ ಹಾಗೇ ಆಗುತ್ತೆ.
ತುಂಬಾ ಚೆನ್ನಾಗಿದೆ. ಸರಿ.
ಪಾರ್ಟಿಗೆ ಹೋಗೋಣವಾ?
ಕ್ರಾಸ್
ಕೈಟ್ಲಿನ್. ಹೊರೇಸ್. ನೀವು ಬಂದದ್ದು ಬಹಳ ಸಂತೋಷ.
ಜನ್ಮದಿನದ ಶುಭಾಶಯ, ಎಡ್. ಎಂದಿನಂತೆ, ನಿಮ್ಮ ಆಹ್ವಾನಕ್ಕೆ ಧನ್ಯವಾದ.
ಖಂಡಿತ. ನೋಡಿ, ಒಬ್ಬ ಎಳೆಯ ಜನಪ್ರತಿನಿಧಿ
ಆಕೆಯ ಮರುಚುನಾವಣೆ ಪ್ರಚಾರಕ್ಕೆ ನನಗೆ ಆಹ್ವಾನ ನೀಡದಿದ್ದರೆ,
ನಾವ್ಯಾರೂ ಈಗ ಇರುವ ಜಾಗದಲ್ಲಿ ಇರುತ್ತಿರಲಿಲ್ಲ, ಅಲ್ವಾ?
ಬನ್ನಿ. ಇವರಿಗೆ ಮ್ಯಾನ್ಹ್ಯಾಟನ್
ಮತ್ತು ಈ ಯುವತಿಗೆ ಬೈಲಿಸ್ ಜೊತೆ ಐಸ್ಡ್ ಕಾಫಿ.
ಪ್ರಖರ ನೆನಪಿನ ಶಕ್ತಿ.
ಅತಿಥಿಗಳ ಬಗ್ಗೆ ಗೊತ್ತಿದ್ದರೆ ಮಾತ್ರ ಉತ್ತಮ ಆತಿಥೇಯ ಆಗಬಹುದು. ಒಂದು ನಿಮಿಷ.
ಏಪ್ರಿಲ್, ಬಹಳ ಅದ್ಭುತವಾಗಿ ಕಾಣುತ್ತಿದ್ದೀಯ.
ಪ್ರತಿವರ್ಷ ಹುಟ್ಟುಹಬ್ಬಕ್ಕೆ ಬರುತ್ತಿದ್ದೇನೆ, ಆದರೆ ನಿನಗೆ ಮಾತ್ರ ವಯಸ್ಸೇ ಆಗುತ್ತಿಲ್ಲ.
ಸುಮ್ಮನಿರಿ, ರಾಜಕಾರಣಿಗೆ ತಕ್ಕ ಮಾತಾಡಿದಿರಿ. ಬಹುಶಃ ಮೇಯರ್?
-ಕಲ್ಪನೆ ಅಷ್ಟೇ. -ಒಳ್ಳೆ ಕಲ್ಪನೆ.
ಹೇ. ಈಗ ಪಾರ್ಟಿಗೆ ಕಳೆ ಬಂತು. ಕೊನೆಗೂ ಬಂದಳು.
-ಎಡ್, ಜನ್ಮದಿನದ ಶುಭಾಶಯ. -ಧನ್ಯವಾದ. ನೀನು ಬಂದದ್ದು ಖುಷಿಯಾಯಿತು.
ಈ ಕಡೆ ಬಾ. ನೋಡು, ಅವರು ಲಾರೆನ್ಸ್ ಬಕ್ಲಿ.
ಸಮ್‌ವೇರ್ ಫೌಂಡೇಶನ್‌ ಬಗ್ಗೆ ಅವರನ್ನು ಇಡೀ ವಾರ ಸಜ್ಜು ಮಾಡಿದ್ದೇನೆ.
-ಆ ದೊಡ್ಡ ಪಿಚ್‌ಗೆ ನೀನು ತಯಾರಾ? -ಖಂಡಿತ. ಬ್ಯಾಕ್ಅಪ್ ಕೂಡಾ ಇದೆ.
ಅಲೆಕ್ಸ್ ನ ನೆನಪಿದೆಯಾ?
ಹೇಗೆ ಮರೆಯಲಿ? ಮೆಟ್ರೋ ಪಿ. ಡಿ. ಯ ರತ್ನ ಇದು. ನೀವು ಬಂದದ್ದು ತುಂಬಾ ಸಂತೋಷ.
-ನನಗೂ ಸಂತೋಷವೇ. ಜನ್ಮದಿನದ ಶುಭಾಶಯ. -ಧನ್ಯವಾದ. ಬನ್ನಿ, ಆನಂದಿಸಿ.
ಮೂರು ದಿನಗಳ ಹಿಂದೆ
-ಎಡ್ ರಾಮ್ಸೆನಾ? -ಎಡ್ ರಾಮ್ಸೆ.
ನಿನ್ನ ಮುಖದಲ್ಲಿ ಆಶ್ಚರ್ಯ ಇಲ್ಲ.
ಒಬ್ಬ ಶ್ರೀಮಂತ, ಶಕ್ತಿವಂತ, ಇಂಥ ಕೊಲೆ ಮಾಡೋದು,
-ಹೂಂ. -ಆಶ್ಚರ್ಯ ಪಡಲು ಏನಿದೆ?
-ಯಾರಿಗಾದರೂ ಹೇಳಿದೆಯಾ? -ಇಲ್ಲ.
ಇದು ಬಹಳ ದಿನ ಗುಟ್ಟಾಗಿ ಉಳಿಯಲಾರದು, ಚಿನ್ನ.
ಗೊತ್ತು, ಆದರೆ, ಅಷ್ಟರಲ್ಲಿ ಅವನ ಬಗ್ಗೆ ತಿಳಿದುಕೊಳ್ತೀನಿ. ಅವನ ದೌರ್ಬಲ್ಯ ಹುಡುಕ್ತೀನಿ.
ರಾಮ್ಸೆ ಬಗ್ಗೆ ಎಲ್ಲಾ ತಿಳಿದುಕೊಳ್ತೀನಿ, ಅವನ ಬಾಲ್ಯದ ಬಗ್ಗೆ ಕೂಡಾ.
-ಅವನ ಕುಟುಂಬ ಎಲ್ಲಿದೆ? -ತಾಯಿ, ತಂದೆ, ಸಹೋದರಿ ಸತ್ತಿದ್ದಾರೆ.
ರಾಮ್ಸೆಯ ಊರಿನ ವ್ಯಕ್ತಿಯೊಬ್ಬ ಅವನ ಬಗ್ಗೆ ನನಗೆ ಗೊತ್ತು ಎಂದ.
ಆದರೆ ಖುದ್ದಾಗಿ ಮಾತ್ರ ಹೇಳುತ್ತಾನೆ.
ಹಾಗಾದರೆ ಲೋವೆಲ್, ಇಂಡಿಯಾನಾಗೆ ಹೋಗ್ತೀಯಾ?
-ನಾನಲ್ಲ. -ಖಂಡಿತ ಇಲ್ಲ.
ಏನು? ಹೆಚ್ಚೆಂದರೆ ಒಂದೆರಡು ದಿನ ಅಷ್ಟೇ.
ನೋಡು, ಒಂದು ಸಲ ಮಣ್ಣು ಬಗೆದು ನೋಡೋಣ, ಏನು ಸಿಗುತ್ತೋ ಸಿಗಲಿ.
ಕೈ ಕೊಡು.
ಸರಿ. ನೀನೇಕೆ ಹೋಗುತ್ತಿಲ್ಲ?
ಏಕೆಂದರೆ ನಾನು, ರಾಮ್ಸೆ ಹುಟ್ಟುಹಬ್ಬಕ್ಕೆ ಹೋಗುತ್ತಿದ್ದೇನೆ.
ವಿಐಪಿಗಳು ಮಾತ್ರ. ಎಲ್ ಜೊತೆ ಹೋಗ್ತಿದ್ದೀನಿ.
ನಿನ್ನ ಹುಡುಗಿ ಜೊತೆಗೆ ಸರಣಿ ಹಂತಕನ ಹುಟ್ಟುಹಬ್ಬಕ್ಕಾ?
ನಮ್ಮ ಅದೃಷ್ಟ ಎಂದುಕೋ.
ನೋಡು, ರಾಮ್ಸೆಯನ್ನು ವಿಚಾರಣೆಗೆ ಕರೆದರೆ ಅವನು ವಕೀಲರನ್ನು ಕರೆಸುತ್ತಾನೆ.
ನಮಗೆ ಏನೂ ಸಿಗಲ್ಲ.
ಹೀಗೆ ಮಾಡಿದರೆ, ಅವನಿಗೆ ಅನುಮಾನ ಬರುವ ಮುನ್ನವೇ. ಅವನ ಮನೆಯೊಳಗೆ ಹೋಗುತ್ತೇನೆ,
ಅವನ ತಲೆಯೊಳಕ್ಕೂ ಹೋಗುತ್ತೇನೆ.
ಇದು ಮೂರು ಗಂಟೆಗಳ ವಿಚಾರಣೆಯಂತೆ, ಯಾವುದೇ ವಕೀಲರು ಇಲ್ಲದೇ.
ಬಾ, ಗೆಳೆಯ. ಬಾ, ಚಿನ್ನ.
ನಿನಗೆ ಶಾಂಪೇನ್ ಮತ್ತು ಕ್ಯಾವಿಯರ್, ನನಗೆ ಇಂಡಿಯಾನಾದ ಒಂದು ಅಜ್ಞಾತ ಸ್ಥಳ?
ಹೌದು.
-ಇದೇ ಹಾದಿಯಲ್ಲಿ 73 ಮೈಲಿ ದೂರ ಕ್ರಮಿಸಿ. -ನನಗೆ ಮೈಯೆಲ್ಲಾ ಉರೀತಿದೆ.
-ನೀವು ಮಾತ್ರನಾ? -ಇನ್ನೊಬ್ಬರಿಗಾಗಿ ಕಾಯುತ್ತಿದ್ದೇನೆ.
ಇದೇ ಮೊದಲ ಸಲಾನಾ?
ಕರಿಯರ ನೋಡಿದ್ದು.
-ಡಿಟೆಕ್ಟಿವ್ ಸ್ಯಾಂಪ್ಸನ್? -ನೀವು ಡೆಕ್ಸ್ ಇರಬೇಕು.
ಧನ್ಯವಾದ.
-ಎಡ್ ನಿಮಗೆ ಹೇಗೆ ಗೊತ್ತು? -ನಾವು ಒಂದೇ ಓರಗೆಯಲ್ಲಿ ಬೆಳೆದವರು.
ಒಂದೇ ವಯಸ್ಸು, ಒಂದೇ ಬೀದಿ. ತಾಯಂದಿರು ನಾವು ಒಳ್ಳೆ ಗೆಳೆಯರಾಗಬೇಕೆಂದು ಬಯಸಿದ್ದರು, ಆದರೆ...
ಆದರೆ?
ಅವನು ಸ್ವಲ್ಪ ವಿಚಿತ್ರವಾಗಿ ವರ್ತಿಸುತ್ತಿದ್ದ, ಚಿಕ್ಕ ವಯಸ್ಸಿಂದಲೂ.
-ಇನ್ನು ಅದು... ಓ ದೇವರೇ. -ಸ್ವಲ್ಪ ನಿಮ್ಮಂತೆಯೇ.
ಎಡ್, ಇಲ್ಲಿ ನೋಡು.
ಫೆಲಿಷಿಯಾ "ಹಿಂದಿನ ಮಹಿಳಾ ಸರಣಿ ಹಂತಕರ" ಬಗ್ಗೆ ಸರ್ಚ್ ಮಾಡ್ತಿದ್ದಾಳೆ.
ಅದ್ಭುತ.
ನಾನು ಅವರಂತೆ ಕಾಣುತ್ತಿದ್ದೀನಾ ಅಂತ. ನೀವು ಲೇಖನ ಓದಿದ್ದೀರಾ?
ಅವನು ಖ್ಯಾತ ಸರಣಿ ಹಂತಕರ ತದ್ರೂಪಿ ಹುಡುಕುತ್ತಿದ್ದಾನೆ.
ನೀವಂತೂ ಖಂಡಿತ ಯಾವುದೇ ಸರಣಿ ಹಂತಕರಂತೆ ಇಲ್ಲ, ಫೆಲಿಷಿಯಾ.
ಇರಬಹುದು. ಯಾರಿಗೆ ಗೊತ್ತು.
ಅಲೆಕ್ಸ್, ನನಗೆ ತಿಳಿದಿರಲಿಲ್ಲ ನೀವು ಮತ್ತು ಎಡ್ ಸ್ನೇಹಿತರು ಎಂದು.
ನಾನು ಎಲ್ ಜೊತೆ ಬಂದೆ.
ಅವರು ಸಮ್‌ವೇರ್ ಫೌಂಡೇಶನ್ನಿನ ದೊಡ್ಡ ಬೆಂಬಲಿಗರು.
ನೀವೇನು ಇಲ್ಲಿ? ವದಂತಿಗಳು ನಿಜ ಇರಬೇಕು ಅಲ್ವಾ? ನಿಮ್ಮ ಚುನಾವಣೆ ಬಗ್ಗೆ?
ಇದು "20 ವರ್ಷ ಒಂದೇ ಜಾಗದಲ್ಲಿ ಇರುವ" ನಗರವಂತೂ ಖಂಡಿತ ಅಲ್ಲ.
ನಾವು ಮೇಲೆ ಅಥವಾ ಕೆಳಗೆ ಹೋಗಲೇಬೇಕು. ನನಗೆ ಮೇಲೆ ಹೋಗಲು ಇಷ್ಟ.
ಹೇ. ಈಗ, ಅವರಿಬ್ಬರನ್ನು ನಾವು ಕೇಳಲೇಬೇಕು.
ಬನ್ನಿ. ಸರಿ, ಎಲ್ಲರೂ ಮೌನ ವಹಿಸಿ.
ನೀವು ಹೇಳುವ ವಿಷಯ ಈ ಕೋಣೆ ಬಿಟ್ಟು ಹೋಗಲ್ಲ. ಸರಣಿ ಕೊಲೆಗಾರನ ಕತೆ ಏನಾಯಿತು?
-ನಾನು ಆ ಆಟಕ್ಕೆ ಇಲ್ಲ, ಹೊರೇಸ್. -ಕಳಕಳಿಯ ನಾಗರಿಕರಾಗಿ ಕೇಳಬಹುದೇ?
ನೀವು ಕೇಳಬಹುದು.
ಆದರೆ ನೀವು ಉತ್ತರಿಸಲ್ಲ. ಸರಿ. ತಲೆ ಆಡಿಸಿ, ಹೌದೋ, ಅಲ್ಲವೋ?
-ಹಾಂ. -ಊಟದ ಸಮಯ ಆಯಿತು ಅಲ್ವಾ?
ಊಟದ ಸಮಯ ಬಂದಾಗ ನಾನು ಹೇಳುತ್ತೇನೆ. ಏಪ್ರಿಲ್, ಹೇಳಿ. ಜನರು ಹೆದರಿದ್ದಾರೆ.
ನಮಗೆ ಕೊಂಚ ಮಾಹಿತಿ ಕೊಡಿ. ನೀವು ಪೊಲೀಸ್ ಮುಖ್ಯಸ್ಥರು.
ಅಲೆಕ್ಸ್ ಈ ಕೇಸಿನ ಮುಖ್ಯ ತನಿಖಾಧಿಕಾರಿ. ನೀವು ಏನಾದರೂ ಹೇಳಲೇಬೇಕು.
ಆಗಲೇ ಹೇಳಿದಂತೆ, ನೀವು ಕೇಳಬಹುದು.
-ಬಲಿಪಶುಗಳು ಎಷ್ಟು? -ಬಹಳಷ್ಟು.
ಐದಕ್ಕಿಂತ ಹೆಚ್ಚು?
-ಯಾರಾದರೂ ಶಂಕಿತ ಇದ್ದಾನಾ? -ಇನ್ನೂ ಇಲ್ಲ.
ಆದರೆ ಕೊಲೆಗಾರನ ವಿವರ ಇದೆ.
ಇದನ್ನು ಕೇಳಬೇಕೇ, ಅಥವಾ ಇದರಿಂದ ಭಯ ಜಾಸ್ತಿ ಆಗುತ್ತಾ?
ಇಲ್ಲ, ಇಲ್ಲ. ನಾವು ಪ್ರತಿ ವಿವರವನ್ನೂ ಕೇಳಬೇಕು. ತುಂಬ ಧನ್ಯವಾದಗಳು.
ಗಮನದಲ್ಲಿಡಿ, ಇದು ಕೇವಲ ಸಿದ್ಧಾಂತ ಮತ್ತು ಊಹೆ.
ಇದನ್ನು ನೀವು ಬಹಳ ಸಮಯದಿಂದ ಮಾಡುತ್ತಿದ್ದೀರಿ. ಚೆನ್ನಾಗಿ ಪಳಗಿದ್ದೀರಿ.
ಹಾಗಾದರೆ ಹೇಳಿ.
ಬಿಳಿ ಪುರುಷ. ನಲವತ್ತರ ಹರೆಯ. ಸುಂದರ. ದಿಟ್ಟ. ಡಹ್ಮರ್‌ಗಿಂತ ಹೆಚ್ಚು ಬಂಡಿಯ ಹಾಗೆ.
ಅವನಿಗೆ ತನ್ನ ರೂಪ ಹಾಗೂ ವರ್ಚಸ್ಸನ್ನು ಬಳಸುವ ವಿಧಾನ ತಿಳಿದಿದೆ. ಲಿಂಗಭೇದ ಇಲ್ಲದೇ.
ಓ ದೇವರೇ.
ಅವನು ಶ್ರೀಮಂತ, ಪ್ರಭಾವಿತ. ಬಾಲ್ಯದಲ್ಲಿ ಅವನು ಹಾಗೆ ಇರಲಿಲ್ಲ.
ಬಡವನಾಗಿ ಬೆಳೆದ. ಅವನ ಇಂದಿನ ವಿಲಾಸಿ ಜೀವನ ಅವನ ಹಳೆಯ ಜೀವನಕ್ಕೆ ತದ್ವಿರುದ್ಧ.
ಅವನ ಮೂಲ ಡೀಪ್ ಸೌತ್ ಅಥವಾ ಮಿಡ್ವೆಸ್ಟ್ ಇರಬಹುದು.
-ಹೌದು. -ಆಶ್ಚರ್ಯಕರ.
ಎಡ್ಡಿ ಯಾರನ್ನೂ ಬೇಕಾದರೂ ಮೋಡಿ ಮಾಡುತ್ತಿದ್ದ.
ಯಾರೂ ನೋಡುತ್ತಿಲ್ಲ ಎನಿಸಿದಾಗ ಜನರ ಮೇಲೆ ಕಣ್ಣಿಡುತ್ತಿದ್ದ.
ಅವನ ಬಳಿ ಸದಾ ಇದ್ದ ಕ್ಯಾಮೆರಾದಲ್ಲಿ ಫೋಟೋ ತೆಗೆಯುತ್ತಿದ್ದ. ಅದೊಂದು ಗೀಳು.
ಇದು ಬರೀ ಗೀಳು ಅಲ್ಲ, ಅಲ್ಲವೇ? ನಿಖರವಾಗಿ ಹೇಳುವಿರಾ?
ನನ್ನ 14ನೇ ವರ್ಷದಲ್ಲಿ, ಊರಲ್ಲಿ ಒಂದು ಸಮಸ್ಯೆ ಬಂತು.
ಸತ್ತ ಹಕ್ಕಿಗಳು ಎಲ್ಲೆಂದರಲ್ಲಿ ಬಿದ್ದಿದ್ದವು. ಗಟಾರ, ಚರ್ಚ್ ಅಂಗಳ, ಹಜಾರ, ಎಲ್ಲಾ ಕಡೆ.
ವಿವಿಧ ಜಾತಿಯ ಹಕ್ಕಿಗಳು, ಆದರೆ ಒಂದು ಸಾಮಾನ್ಯ ಅಂಶ ಇತ್ತು.
ಯಾರೋ ಕಾಲು ಕತ್ತರಿಸಿದ್ದರು.
ಯಾರೋ ಹಿಂಸೆ ಕೊಟ್ಟಿದ್ದರು.
-ಅದು ರಾಮ್ಸೆ ಅನ್ನುತ್ತೀರಾ? -ಖಂಡಿತ ಅವನೇ.
ಯಾಕೆಂದರೆ ಆ ವರ್ಷ, ಎಡ್ಡಿಗೆ ಟಾನ್ಸಿಲ್ ತೆಗೆದಾಗ ಅವನು ಹಾಸಿಗೆ ಹಿಡಿದ.
ನನ್ನ ಅಮ್ಮ ಮಾಡುವ ಚಿಕನ್ ಸೂಪ್ ಇಲ್ಲಿ ಬಹಳ ಪ್ರಸಿದ್ಧ.
ಅಮ್ಮ ಅವನಿಗೆ ಸೂಪ್ ಕಳಿಸಿದರು. ನಾನು ಅಟ್ಟದ ಮೇಲಿದ್ದ ಅವನ ಕೋಣೆಗೆ ಹೋದೆ.
ಬಾಗಿಲು ತಟ್ಟಲಿಲ್ಲ.
ಅಲ್ಲಿ ಹಕ್ಕಿಯ ಕಾಲುಗಳಿದ್ದವು. ಹಾಸಿಗೆಯ ಮೇಲೆ ಬೇಸ್‌ಬಾಲ್ ಕಾರ್ಡ್‌ಗಳಂತೆ ಜೋಡಿಸಿದ್ದ.
ನಾನು ಯಾರಿಗೂ ಹೇಳಿಲ್ಲ.
ಯಾಕೆ? ಒಬ್ಬ ಹುಡುಗ ಪಕ್ಷಿಗಳನ್ನು ಕೊಲ್ಲುತ್ತಿದ್ದಾನೆ.
ಅವನು ಫೋಟೋ ತೆಗೆಯುತ್ತಿದ್ದ ಅಲ್ವಾ? ಅದರಲ್ಲಿ ನನ್ನ ಅಪ್ಪನ ಫೋಟೋಗಳೂ ಇದ್ದವು.
ಬೇರೆ ಹೆಂಗಸಿನ ಜೊತೆ.
ನಾನು ಬಾಯಿ ಬಿಟ್ಟರೆ, ನನ್ನ ಇಡೀ ಕುಟುಂಬ ನಾಶವಾಗುತ್ತಿತ್ತು. ಹಾಗಾಗಿ ನಾನು ಸುಮ್ಮನಿದ್ದೆ.
ಕೊನೆಗೂ, ಹಕ್ಕಿಗಳ ಹತ್ಯೆ ನಿಂತಿತು.
ಅವನಿಗೆ ಬುದ್ಧಿ ಬಂದಿರಬಹುದು ಅಥವಾ ಭಯ ಆಗಿರಬಹುದು ಎಂದುಕೊಂಡೆ.
ಹಾಗಾಗಲಿಲ್ಲ, ಅಲ್ವಾ?
ಗೊತ್ತಿಲ್ಲ. ಬಹುಶಃ ನೀವು ನನ್ನ ಜೊತೆ ಮಾತಾಡಿದರೆ ಸಾಕಾಗಲ್ಲ.
ಬೇರೆ ಯಾರ ಜೊತೆ ಮಾತಾಡಬೇಕು?
ಹೈಸ್ಕೂಲ್ ಮುಗಿದ ನಂತರ ರಾಮ್ಸೆ ನನಗೆ ಪತ್ರ ಬರೆದ. ನಾನು ಉತ್ತರಿಸಲಿಲ್ಲ.
ಅವನು ಯಾವಾಗಲೂ ಫಿಲಿಯ ಒಬ್ಬ ಹುಡುಗ "ವೈಟ್ ಮೈಕ್" ಬಗ್ಗೆ ಹೇಳುತ್ತಿದ್ದ.
ಫಿಲಿಯಲ್ಲಾ? ಲೋವೆಲ್‌ನಲ್ಲಿ ಅಲ್ಲವೇ?
ಅವನ ತಾಯಿ ಎಂದು ಹೇಳಬಹುದಿತ್ತು, ಆದರೆ ಹಲವು ವರ್ಷಗಳಿಂದ ಅವಳನ್ನು ಭೇಟಿ ಮಾಡಿಲ್ಲ.
ಒಂದು ನಿಮಿಷ. ಎಡ್ ರಾಮ್ಸೆ ತಾಯಿ ಇನ್ನೂ ಬದುಕಿದ್ದಾರಾ?
ನಾವು ಈ ಭೂಮಿಯ ಮೇಲಿನ ಮೊದಲಿಗರೂ ಅಲ್ಲ. ಇದನ್ನು ಸೂರೆ ಮಾಡಿದ ಮೊದಲಿಗರೂ ನಾವಲ್ಲ.
ಅನಾಕೋಸ್ಟಾನ್ ಜನರಿಗೆ ಗೌರವ ಸಲ್ಲಿಸೋಣ...
ಜಾನ್ ಮಾತನಾಡಬೇಕು
...ಈಗ ನಾವು ಅವರ ಜಾಗದಲ್ಲಿ ನಿಂತಿದ್ದೇವೆ.
ಸ್ಥಳೀಯ ಜನರಿಗೆ.
ನಿಮ್ಮ ಮುಂದೆ ಇರುವ ಹಂದಿಯನ್ನು ಸೌದೆ ಒಲೆಯಲ್ಲಿ ಬೇಯಿಸಲಾಗಿದೆ.
ನದಿಯ ಕಲ್ಲುಗಳು ಮತ್ತು ಸ್ಥಳೀಯ ಹುಲ್ಲಿನ ಶಾಖದಿಂದ ನಿಧಾನವಾಗಿ ಬೇಯಿಸಲಾಗಿದೆ.
ಊಟ ಆರಂಭಿಸುವ ಮೊದಲು ನೀವೆಲ್ಲರೂ ನನ್ನೊಂದಿಗೆ ಸೇರಿ
ನಮಗಾಗಿ ಜೀವತ್ಯಾಗ ಮಾಡಿದ ಈ ಪ್ರಾಣಿಗೆ ಧನ್ಯವಾದ ಹೇಳುವಿರಿ...
ಫೋಟೋ ಮತ್ತು ಬ್ಲ್ಯಾಕ್‌ಮೇಲ್. ಈ ಗುಣ ಮಾತ್ರ ಅವನಲ್ಲಿ ಈಗಲೂ ಇದೆ.
ಸುಳ್ಳು ಹೇಳುನ ಗುಣವೂ ಮೊದಲಿಂದ ಹಾಗೆಯೇ ಇದೆ.
ಅಮ್ಮ ಸತ್ತಿದ್ದಾಳೆ ಅಂತ ಅವನು ಹೇಳಿದ್ದನಲ್ಲ? ಆಕೆ ಇನ್ನೂ ಬದುಕಿದ್ದಾಳೆ.
ಇದು ಆಸಕ್ತಿಕರ ವಿಷಯ.
ಬಹಳ ಆಸೆ ಇಟ್ಟುಕೊಳ್ಳಬೇಡ. ಅವರು 25 ವರ್ಷಗಳಿಂದ ಮಾತನಾಡಿಲ್ಲ.
ಖಂಡಿತ ಮಾತಾಡಿರಲ್ಲ.
ಇಲ್ಲ, ಇಲ್ಲ, ರಾಮ್ಸೆ ವೈಯಕ್ತಿಕ ಪುರಾಣಕ್ಕೆ ಸತ್ತ ತಾಯಿಯೇ ಕೇಂದ್ರಬಿಂದು.
ಅವನಿಗೆ ಅವಳನ್ನು ಬಿಡಲು ಆಗಲಿಲ್ಲ.
ಸಾಂಕೇತಿಕವಾಗಿ ಮನಸಿನಲ್ಲೇ ತಾಯಿಯನ್ನು ಕೊಂದು
ಅವನು ಬಯಸಿದ ವ್ಯಕ್ತಿ ಆಗಲು ಹೊರಟಿದ್ದಾನೆ.
ಅಂದರೆ, ಆಕೆಗೆ ಇವನ ಮೇಲೆ ಇನ್ನೂ ನಿಯಂತ್ರಣ ಇದೆ ಎಂದಾಯಿತು.
ಆಕೆ ಜೊತೆ ಮಾತನಾಡು. ವಿಷಯ ಕೆದಕು.
ಹಾಂ. ನೀನೇನು ಮಾಡ್ತಿದ್ದೀಯ ಈಗ? ಸೀಗಡಿ ತಿಂತಿದ್ದೀಯಾ?
ಆಮೇಲೆ ಸಿಗ್ತೀನಿ, ಜಾನ್.
ಬಹಳ ಸಂತೋಷ.
ನೀನು ಏನಂತೀಯ ಎಲ್? ಪಾರ್ಟಿಯನ್ನು ಆನಂದಿಸಿದೆಯಾ?
ಮೂಲ ನಿವಾಸಿಗಳಿಗೆ ನಿಜವಾದ ಗೌರವ ಎಂದರೆ ಅವರ ಭೂಮಿಯನ್ನು ಹಿಂದಿರುಗಿಸುವುದು.
ಇದೇ ನಿನ್ನಲ್ಲಿ ನನಗೆ ಇಷ್ಟವಾಗುವುದು. ಪರಿಶುದ್ಧ ಹೃದಯ.
ನಿನ್ನ ಸುಂದರ ಅಂಗರಕ್ಷಕ ಎಲ್ಲಿ?
ಅವನಿಗೆ ಕತ್ತಿನ ಮಾಂಸ ತಿನ್ನಿಸಬೇಕು. ಅದೇ ತುಂಬಾ ರುಚಿಕರ.
ಅವನು ಶೌಚಕ್ಕೆ ಹೋದ. ದಾರಿ ತಪ್ಪಿರಬಹುದು ಎನಿಸುತ್ತೆ.
ಒಂದು ನಿಮಿಷ.
ಪ್ರಿಯ ಎಡ್ಡಿ, ಪತ್ರ ಬರೆದದ್ದಕ್ಕೆ ಧನ್ಯವಾದ. ನಾನು ಚೆನ್ನಾಗಿಯೇ ಇದ್ದೇನೆ.
ಸರ್ಚ್ ವಾರಂಟ್ ಇದೆಯೇ, ಡಾ. ಕ್ರಾಸ್?
ಬಾತ್ರೂಮ್‌ಗೆ ಹೋಗಲು ಅದರ ಅಗತ್ಯ ಇಲ್ಲ.
ಈ ಕೋಣೆಗೆ ಬರುವ ದಾರಿಯಲ್ಲಿ ಮೂರು ಶೌಚಾಲಯಗಳಿವೆ.
ಇಷ್ಟು ದೊಡ್ಡ ಮನೆಯಲ್ಲಿ ದಾರಿ ತಪ್ಪುವುದು ಸಹಜ.
ಆದರೆ ಇಲ್ಲಿಗೆ ಬಂದದ್ದು ಒಳ್ಳೆಯದಾಯಿತು,
ಇದು, ಬಹಳ ಸಂಪದ್ಭರಿತವಾಗಿದೆ.
ನೀವು ಕಲಾರಸಿಕರು ಅಂತ ನನಗೆ ಗೊತ್ತಿರಲಿಲ್ಲ.
ನೀವು ಕೆಲಸದಲ್ಲೂ ನಿಪುಣರು. ಕೊಲೆಗಾರರ ಮನಸ್ಸಿಗೆ ಕನ್ನ ಹಾಕುವವರು.
ನಾವಿಬ್ಬರೂ ಸಾವಿನ ಅಭಿಜ್ಞರು.
ಒಳ್ಳೆ ವಿಸ್ಕಿಯೂ ಇದೆ.
ಪ್ಯಾಪಿ ವ್ಯಾನ್ ವಿಂಕಲ್. ಇದು ನಿಮಗೆ ಇಷ್ಟ ಎಂದು ಕೇಳಿಪಟ್ಟೆ.
ಯಾರಿಂದ ಕೇಳಿಪಟ್ಟಿರಿ?
ನನಗೆ ತುಂಬಾ ಜನರ ಸಂಪರ್ಕ ಇದೆ,
ಈ ವಿಷಯ ಯಾರಿಂದ ತಿಳಿಯಿತೋ ನನಗೆ ನೆನಪಾಗುತ್ತಿಲ್ಲ.
ಆದರೆ ಇದು ನಿಜ, ಅಲ್ಲವೇ?
ಬನ್ನಿ, ಸ್ವಲ್ಪ ರುಚಿ ನೋಡೋಣವೇ?
ಜೀವನದ ಅಪರೂಪದ ಸಂತೋಷಗಳಿಗೆ.
ಕೊಟ್ಟ ಕಾಸಿಗೆ ಮೋಸವಿಲ್ಲ, ಅಲ್ವಾ?
-ತುಂಬಾ ಹೆಚ್ಚಾಗಿಯೇ ನೀಡಿದ್ದೀರಿ. ಧನ್ಯವಾದ. -ಪರವಾಗಿಲ್ಲ. ಆದರೆ ಇದು ಉಚಿತವಲ್ಲ.
ಇದಕ್ಕೆ ಬದಲಾಗಿ, ಕೊಲೆಗಾರನ ಬಗ್ಗೆ ನನಗೆ ಇನ್ನಷ್ಟು ವಿಷಯ ತಿಳಿಸಿ.
-ಬೇರೆ ಏನಾದರೂ ಹೇಳುವುದಿದೆಯಾ? -ಈಗಾಗಲೇ ತುಂಬಾ ಹೇಳಿದ್ದೇನೆ.
ಹೇಳಿ, ಅಲೆಕ್ಸ್. ಇಂದು ನನ್ನ ಜನ್ಮದಿನ.
ನಾವು ಹುಡುಕುತ್ತಿರುವ ವ್ಯಕ್ತಿ ಬಹಳ ಅಸಾಧಾರಣ.
ಅಸಾಧಾರಣ.
ಆದರೆ ಅವನ ಬುದ್ಧಿ, ಅಭದ್ರತೆಯನ್ನು ಮರೆಮಾಚಿದೆ.
ಹಾಗೆ ಯಾಕೆ ಅನಿಸುತ್ತೆ?
ಅವನು ಬೇರೆ ಅಸಾಧಾರಣ ಸರಣಿ ಹಂತಕರನ್ನು ಆರಾಧಿಸುತ್ತಾನೆ.
ಅವರಂತೆಯೇ ಆಗಲು ಹಂಬಲಿಸುತ್ತಾನೆ.
ಬಹುಶಃ ಅವರ ಸಾಧನೆ ಬಗ್ಗೆ ಅವನಿಗೆ ಗೌರವ ಇರಬಹುದು.
ತಮ್ಮ ಪರಂಪರೆಯನ್ನು ಅಮೆರಿಕಾದ ಜನಮನದಲ್ಲಿ ಭದ್ರ ಮಾಡಿದ ರೀತಿಯ ಬಗ್ಗೆ.
ಆದರೆ ನನಗೇನು ಗೊತ್ತು?
-ಅವನನ್ನು ತಡೆಯಬಹುದು ಅನಿಸುತ್ತಾ? -ಖಂಡಿತ ತಡೆಯುತ್ತೇನೆ.
ಅದು ಹೇಗೆ?
ಹೇಗೆಂದರೆ ಅವನ ಬಗ್ಗೆ ನನಗೆ ಅವನಿಗಿಂತ ಚೆನ್ನಾಗಿ ಗೊತ್ತು.
ಅವನು ದಂತಕಥೆ ಆಗಲು ಬಯಸುತ್ತಾನೆ,
ಆದರೆ ಅವನು ಹಿಂದಿನ ದಂತಕತೆಗಳ ನಕಲು ಮಾಡುತ್ತಿದ್ದಾನೆ ಅಷ್ಟೇ.
ಅವನು ಒಂದು ಪುಸ್ತಕವನ್ನೂ ಮಾಡಿದ್ದಾನೆ. ಅವರ ನೆನಪಿಗಾಗಿ.
ಅವನಿಗೆ ಅಡ್ಡಹೆಸರು ಇದೆ. "ದಿ ಫ್ಯಾನ್‌ಬಾಯ್."
ಒಳ್ಳೆಯ ಹೆಸರು.
ಬನ್ನಿ. ಪಾರ್ಟಿಗೆ ಹಿಂದಿರುಗೋಣ.
ಆದರೆ ಈ ಗುಟ್ಟು ನಮ್ಮ ನಡುವೆಯೇ ಇರಲಿ, ಆಯ್ತಾ?
ನನ್ನ ಬಳಿ ಎಲ್ಲರಿಗೂ ಕೊಡುವಷ್ಟು ಪ್ಯಾಪಿ ವ್ಯಾನ್ ವಿಂಕಲ್ ಇಲ್ಲ.
ನನ್ನ ಮನೆ. ನನ್ನ ಮನೆಯಲ್ಲಿ. ಛೇ.
ನಾನು ಚೆನ್ನಾಗಿದ್ದೇನೆ. ಏನೂ ಆಗಿಲ್ಲ.
ಕರ್ಮ!
ಶಟೌ ಪ್ರೈಮಿಯರ್. $10,000 ಬಾಟಲಿ ವೈನ್ ಕಾಂಕ್ರೀಟ್ ಪಾಲಾಯಿತು. ಅದ್ಭುತ.
ನಿನಗೆ ಮಜಾ ಸಿಗುತ್ತಿಲ್ಲ.
ಈಗಾಗಲೇ ಎಷ್ಟು ಕುಡಿದಿರಿ?
ಅದನ್ನು ಲೆಕ್ಕ ಹಾಕಬೇಡ, ಪ್ರಿಯೆ.
-ಹೇ. -ಹೇ.
-ಬೇಬಿ, ಏನಾಯಿತು ನಿನಗೆ? -ಜಾನ್ ಜೊತೆ ಮಾತಾಡುತ್ತಿದ್ದೆ.
-ಎಲ್ಲಾ ಆರಾಮವೇ? -ಹಾಂ. ಹೌದು, ಹೌದು, ಎಲ್ಲವೂ ಆರಾಮವಾಗಿದೆ.
ಹೇ. ನನಗೆ ಪ್ಯಾಪಿ ವ್ಯಾನ್ ವಿಂಕಲ್ ಇಷ್ಟ ಅಂತ ರಾಮ್ಸೆಗೆ ನೀನು ಹೇಳಿದೆಯಾ?
ಇಲ್ಲ. ಯಾಕೆ?
"ಯಾರು ಬಡವರ ಅಳುವಿಗೆ ಕಿವಿ ಕೊಡುವುದಿಲ್ಲವೋ,
"ಅವನು ಸಹ ಅಳುತ್ತಾನೆ, ಯಾರಿಗೂ ಆ ಅಳು ಕೇಳುವುದಿಲ್ಲ."
ಅದು ನನ್ನ ತಾಯಿಯ ನೆಚ್ಚಿನ ವಾಕ್ಯ, ಅವಳ ಆತ್ಮಕ್ಕೆ ಶಾಂತಿ ಸಿಗಲಿ.
ಪ್ರತಿ ರವಿವಾರದ ಊಟ ಈ ವಾಕ್ಯದಿಂದ ಶುರು ಆಗುತಿತ್ತು,
ಆಕೆ ನಮ್ಮನ್ನು ಅಗಲಿದ ಮೇಲೆ, ನಾನು ಪ್ರತಿಜ್ಞೆ ಮಾಡಿದೆ,
ಆ ಭಾವನೆಯನ್ನು ನನ್ನ ಜೀವನ ಪೂರ್ತಿ ಗೌರವಿಸಲು.
ಶುಭಸಂಜೆ. ನಾನು ಡಿಟೆಕ್ಟಿವ್ ಜಾನ್ ಸ್ಯಾಂಪ್ಸನ್, ಡಿ.ಸಿ. ಪೊಲೀಸ್. ಮಿಸೆಸ್ ರಾಮ್ಸೆಯನ್ನು ಕಾಣಬೇಕು.
-ಆಕೆ ಬಿಡುವಾಗಿ ಇದ್ದಾರೇನೋ ನೋಡುವೆ. -ಧನ್ಯವಾದ.
ಇದು ನಿಜವಾಗಿಯೂ ನನ್ನ ಅತಿಮುಖ್ಯ ಜನ್ಮದಿನ.
ನಡುವಯಸ್ಸು 45 ರಿಂದ ಶುರುವಾಗುತ್ತೆ ಅಂತಾರೆ.
ಆದರೆ ಈಗ 50 ರಿಂದ ಶುರುವಾಗುತ್ತೆ ಅನಿಸುತ್ತಿದೆ.
ನೀವು ಚೆನ್ನಾಗಿದ್ದೀರ, ಎಡ್. 35 ರ ಯುವಕನಂತೆ ಇದ್ದೀರ.
ಅದು ವಂಶಾವಳಿಯ ಪ್ರಭಾವವೋ, ಅಥವಾ ಡಾ. ಡೇನ್ ಅವರ ಕೈಚಳಕವೋ?
ನಾನು ಹೇಳಲ್ಲ. ನನ್ನ ಕ್ಷೇತ್ರದಲ್ಲಿ ಪ್ರಶಂಸೆಗಿಂತ ಪರಿಚಯಗಳಿಗೆ ಹೆಚ್ಚು ಬೆಲೆ.
ಈಗ, ಹೊಸಬರಿಗೆ ನಮ್ಮ ನಿಯಮಗಳನ್ನು ಹೇಳುವೆ.
ನನಗೆ ಹುಟ್ಟುಹಬ್ಬದ ಉಡುಗೊರೆಗಳು ಬೇಡ.
ನೀವು ನಿಮ್ಮ ಆಯ್ಕೆಯ ಚಾರಿಟಿಗೆ ದಾನ ಮಾಡಿ.
ಆಮೇಲೆ, ಯಾರಿಗೆ ಎಷ್ಟು ಕೊಟ್ಟಿರಿ ಅಂತ ಕೇಳ್ತೀನಿ. ನಾನು ನಿಷ್ಠುರವಾದಿ.
ಆದರೆ ಮೊದಲು, ನಿಮಗೆಲ್ಲಾ ಒಂದು ಕತೆ ಹೇಳಬೇಕು
ನನಗೆ ಚಾರಿಟಿ ಏಕೆ ಮುಖ್ಯ ಅಂತ.
ನೋಡಿ, ಮೊದಲ ಬಾರಿಗೆ ಜಗತ್ತಲ್ಲಿ ಬದಲಾವಣೆ ತರಲು
ಪಣ ತೊಟ್ಟಿದ್ದು, ನನ್ನ ತಾಯಿ ಕೊಲೆಯಾದ ನಂತರ.
ಅಂತಹ ಘಟನೆಗಳು ಜಗತ್ತನ್ನು ಆಳವಾಗಿ ಅರ್ಥ ಮಾಡಿಸುತ್ತವೆ.
-ಖಂಡಿತ. -ನಾನು ಮೊದಲಿಂದ ಶ್ರೀಮಂತ ಏನಲ್ಲ.
ಆದರೆ ನನ್ನ ಬಳಿ ಸಮಯ, ಶಕ್ತಿ ಮತ್ತು ಪ್ರೀತಿ ಇತ್ತು.
ಅದನ್ನೆಲ್ಲಾ ಐಸಯ್ಯಾ ಎಂಬ ಪುಟ್ಟ ಹುಡುಗನಿಗೆ ನೀಡಿದೆ.
ನೋಡಿ, ಐಸಯ್ಯಾನ ತಂದೆ, ಜೇಸನ್,
ಕುಟುಂಬವನ್ನು ತ್ಯಜಿಸಿದ ಡ್ರಗ್ ಡೀಲರ್.
ಅದಾಗಿ ಸ್ವಲ್ಪ ದಿನಕ್ಕೆ, ಅವನ ತಾಯಿ, ಜೋಯೆನ್, ತೀರಿಕೊಂಡರು.
ಆಕೆ ಮಾದಕ ವ್ಯಸನಿ, ವೇಶ್ಯಾವಾಟಿಕೆ ಮಾಡುತ್ತಿದ್ದಳು.
ಹಾಗಾಗಿ ಮಗುವನ್ನು ಬೆಳೆಸುವ ಜವಾಬ್ದಾರಿ ಅವನ ಅಜ್ಜಿ ರೆಜಿನಾ ಮೇಲೆ ಬಿತ್ತು.
ಆಕೆ ಬಲಶಾಲಿ, ಸ್ವಾಭಿಮಾನಿ ಮಹಿಳೆ. ತನ್ನ ಕೈಲಾದಷ್ಟು ಮಾಡಿದಳು.
ಆದರೆ ಐಸಯ್ಯಾ ತುಂಬಾ ಹಠಮಾರಿ. ಸ್ವಯಂ ವಿನಾಶಕಾರಿ.
ಮಾದಕ ದ್ರವ್ಯಗಳಿಗಾಗಿ ಅವನ ತಾಯಿ ಮೈ ಮಾರಿಕೊಳ್ಳುವ ದೃಶ್ಯ
ಅವನಿಗೆ ಪ್ರಪಂಚದ ಮೇಲೆ ಕೋಪ ಹುಟ್ಟಿಸಿತ್ತು.
ಅಲೆಕ್ಸ್, ಏನು ಇದೆಲ್ಲಾ? ಅವನು ನಿನ್ನ ಬಗ್ಗೆ ಯಾಕೆ ಮಾತನಾಡುತ್ತಿದ್ದಾನೆ?
ತಾನೊಬ್ಬ ಡ್ರಗ್ ಡೀಲರ್ ಮತ್ತು ವೇಶ್ಯೆಯ ಮಗನಲ್ಲ ಎಂದು ಸಾಬೀತು ಮಾಡಲು ಅವನು ನಡೆಸಿದ ಹೋರಾಟ
ನನ್ನ ಹೃದಯವನ್ನು ಹಿಂಡಿ ಹಿಪ್ಪೆ ಮಾಡಿತ್ತು.
ಕಥೆ ಸುಖಾಂತ್ಯವಾಯ್ತಂತ ಭಾವಿಸುತ್ತೇನೆ, ಎಡ್.
ಇದು "ಸಶೇಷ ಕಥೆ."
ನೋಡಿ, ಐಸಯ್ಯಾನ ಜೀವನದಲ್ಲಿ ಸುಖವೇ ಇರಲಿಲ್ಲ ಎಂದು ನಾನು ಹೇಳೋದಿಲ್ಲ.
ಜೀವನ ಅವನಿಗೆ ಸವಾಲು ಎಸೆಯುತ್ತಲೇ ಇತ್ತು.
ಅವನಿಗೆ ಮುದ್ದಿನ ಸಂಗಾತಿ ಸಿಕ್ಕಳು, ಎರಡು ಮುದ್ದು ಮಕ್ಕಳಾದವು,
ಆದರೆ, ದುರಂತ ಎಂದರೆ, ಅವನ ಹೆಂಡತಿಯನ್ನು ಗುಂಡಿಕ್ಕಿ ಕೊಲ್ಲಲಾಯಿತು.
ಈಗ ಅವನು ಕಷ್ಟಪಡುತ್ತಿದ್ದಾನೆ.
ಅವನ ಸ್ವಯಂ-ವಿನಾಶಕಾರಿ ಗುಣ ಮತ್ತೆ ಚಿಗುರೊಡೆಯುತ್ತಿದೆ.
ಅದು ಹೆಮ್ಮರವಾಗುವುದೋ ಇಲ್ಲವೋ ಗೊತ್ತಿಲ್ಲ. ಆದರೆ ಒಂದಂತೂ ನಿಜ.
ನಾನಿಲ್ಲದಿದ್ದರೆ ಅವನು ಈ ಜಗತ್ತಿನಲ್ಲಿ ಬದುಕುತ್ತಿರಲಿಲ್ಲ.
ಹಾಗಾಗಿ, ಅವನ ಮೇಲೆ ನಂಬಿಕೆ ಕಳೆದುಕೊಳ್ಳಲ್ಲ.
ಅವನು ಎಷ್ಟೇ ಕೆಳಕ್ಕೆ ಬಿದ್ದರೂ ಸರಿ. ಈಗ ಆ ವಿಷಯ ಸಾಕು.
ಫೆಲಿಷಿಯಾ, ನೀವೇ ಮೊದಲ ಡೊನೇಶನ್ ಕೊಡಬಾರದೇಕೆ?
ಎಲ್. ಎಲ್.
ನಿನ್ನ ಮತ್ತು ಎಡ್ ರಾಮ್ಸೆ ನಡುವೆ ಏನು ನಡೀತಿದೆ?
ನನಗೆ ಗೊತ್ತಿಲ್ಲ.
ಬೊಗಳೆ. ಅವನು ನಿನ್ನನ್ನು ಚುಚ್ಚುತ್ತಿದ್ದ. ನನಗೆ ಸುಳ್ಳು ಹೇಳಬೇಡ.
-ಈ ರಾಮ್ಸೆ ನಮ್ಮ ಫ್ಯಾನ್‌ಬಾಯ್. -ಏನು?
-ತಮಾಷೆ ಮಾಡಬೇಡ. -ಮೊದಲು ಖಾತ್ರಿ ಇರಲಿಲ್ಲ, ಈಗ ಆಗಿದೆ.
ಎಲ್, ನನ್ನ ಬಗ್ಗೆ ಈ ವಿಷಯಗಳನ್ನು ನೀನೇ ಅವನಿಗೆ ಹೇಳಿದೆಯಾ?
ಇಲ್ಲ. ನನಗೆ ಅರ್ಥವಾಗುತ್ತಿಲ್ಲ. ಇರು.
ರಾಮ್ಸೆ ಅವರೇ ಫ್ಯಾನ್‌ಬಾಯ್ ಆಗಿದ್ದರೆ... ಅದು ಯಾವಾಗಿನಿಂದ ಗೊತ್ತು?
ಅಲೆಕ್ಸ್, ನಿನಗೆ ಯಾವಾಗ ಅನುಮಾನ ಬಂತು?
ಕೆಲವು ದಿನಗಳ ಹಿಂದೆ.
ಅದಕ್ಕೇ ಪಾರ್ಟಿಗೆ ಬರ್ತೀನಿ ಅಂತ ಹೇಳಿದೆ.
ನನಗೆ ಯಾಕೆ ಹೇಳಲಿಲ್ಲ?
ನಿನಗೆ ಹೇಳಿದ್ದರೆ, ಆತಂಕ ಪಡುತ್ತಿದ್ದೆ.
"ಆತಂಕ ಪಡೋದಾ"? ನಾನು ಬರುತ್ತಲೇ ಇರಲಿಲ್ಲ.
ಓಹ್, ಅದರಿಂದ ನಿನಗೆ ಸಮಸ್ಯೆ ಆಗ್ತಿತ್ತು, ಅಲ್ವಾ?
ನಾನು ಹೋಗದಿದ್ದರೆ, ನೀನು ಹೋಗೋಕಾಗಲ್ಲ. ಅದಕ್ಕೇ ಸುಳ್ಳು ಹೇಳಿದೆ.
-ನಾನು ಸುಳ್ಳು ಹೇಳಲಿಲ್ಲ. -ನೀನು ಸತ್ಯ ಮುಚ್ಚಿಟ್ಟೆ.
ನನ್ನ ಪ್ರಕಾರ, ಅದು ಸುಳ್ಳು ಹೇಳಿದಂತೆ.
ಅದು ಸುಳ್ಳಲ್ಲ ಎಂದು ನಟಿಸುವುದು ಇನ್ನೂ ಕೆಟ್ಟದು.
ಒಂದು ನಿಮಿಷ, ಎಲ್. ಇಲ್ಲಿ ಕೇಳು. ನನ್ನ ಮಾತು ಕೇಳು. ಇರು... ಇರು...
ಬೇಡ.
ಹೇ. ಏನು ಸಿಕ್ಕಿತು ಹೇಳು.
ರಾಮ್ಸೆ ತಾಯಿಗೆ ಬುದ್ಧಿಮಾಂದ್ಯತೆ ಇದೆ. ಲೈಟ್ ಆನ್ ಆಗಿದೆ, ಆದರೆ ಮನೆಯಲ್ಲಿ ಯಾರೂ ಇಲ್ಲ.
ಛೇ. ನನಗೆ ಅವನ ವೀಕ್ನೆಸ್ ಸಿಗಬೇಕು.
ಅಲ್ಲಿ ಏನು ನಡೀತಿದೆ? ಅವನಿಗೆ ಗೊತ್ತಾಯಿತಾ?
ಹೌದು. ಆಟ ಶುರುವಾಗಿದೆ.
ಸರಿ, ನೋಡು.
ನೀನು ವಿರೋಧಾಭಾಸದ ಸ್ಪಷ್ಟತೆಯ ಪ್ರಯೋಗ ಮಾಡಬೇಕು.
ಬುದ್ಧಿಮಾಂದ್ಯರಿಗೆ ಅಲ್ಪಸ್ವಲ್ಪ ಸ್ಪಷ್ಟತೆ ಇರುತ್ತೆ,
ಸೂಕ್ತ ಪ್ರಚೋದಕ ಬಳಸಬೇಕು.
ಇದು ಕಷ್ಟದ ಕೆಲಸ, ಆದರೆ ಆ ಕತ್ತಲಲ್ಲಿ ಸರಿಯಾದ ಬೆಳಕು ಹಾಯಿಸಿದರೆ...
ಯಾವ ಪ್ರಚೋದಕ ಬಳಸಬಹುದು?
ಈಗ ತಾನೇ ಗೊತ್ತಾಯಿತು ರಾಮ್ಸೆ ಬಾಯಿಬಿಟ್ಟು ಹೇಳಿದ.
ಏನಾಯಿತು ಎಲ್? ಎಲ್ಲ ಆರಾಮಾ?
-ಹೌದು. ಆರಾಮವೇ. -ಸುಳ್ಳು ಹೇಳಬೇಡ, ಎಲ್.
ನೀವು ಅಳುತ್ತಿರೋದು ಕಾಣುತ್ತಿದೆ. ಏನಾಯಿತು?
ನನ್ನೊಂದಿಗೆ ಮಾತನಾಡಬಹುದು ತಾನೆ? ಯಾವುದರ ಬಗ್ಗೆಯಾದರೂ.
ನಾವು ಒಟ್ಟಿಗೆ ಸಮಯ ಕಳೆದ ನಂತರ, ನಿನ್ನನ್ನು ಸ್ನೇಹಿತೆ ಎಂದು ಪರಿಗಣಿಸುತ್ತೇನೆ.
-ನೀನೂ ನನ್ನ ಬಗ್ಗೆ ಹಾಗೇ ಭಾವಿಸುತ್ತೀಯ. -ಹೌದು. ಖಂಡಿತ.
ನನ್ನ ಮನಸು ಯಾಕೋ ಸರಿ ಇಲ್ಲ. ಬೇಗ ಮನೆಗೆ ಹೋಗಬೇಕಿತ್ತು.
ನೀನು ಈಗ ಹೊರಡುವಂತಿಲ್ಲ.
ಇದು ಪ್ರದರ್ಶನದ ಸಮಯ.
ಅಂದರೆ ಬಕ್ಲಿ.
ನಾನು ಅವನಿಗೆ ಪಿಚ್ ಮಾಡಲು ಶಕ್ತಳಲ್ಲ ಅನಿಸುತ್ತೆ.
ಎಲ್, ನೀನು ತಿಂಗಳುಗಟ್ಟಲೆ ಇದಕ್ಕಾಗಿ ಕಾಯುತ್ತಿದ್ದೆ.
-ಮಕ್ಕಳು ನಿನ್ನನ್ನು ನಂಬಿದ್ದಾರೆ. ಅಲ್ವಾ? -ಹೌದು.
-ಬಾ ಮತ್ತೆ. -ಸರಿ.
"ಯಾರು ಬಡವರ ಅಳುವಿಗೆ ಕಿವಿ ಕೊಡುವುದಿಲ್ಲವೋ,
"ಅವನು ಸಹ ಅಳುತ್ತಾನೆ, ಯಾರಿಗೂ ಆ ಅಳು ಕೇಳುವುದಿಲ್ಲ."
"ಯಾರು ಬಡವರ ಅಳುವಿಗೆ ಕಿವಿ ಕೊಡುವುದಿಲ್ಲವೋ..."
"ಅವನು ಸಹ ಅಳುತ್ತಾನೆ, ಯಾರಿಗೂ ಆ ಅಳು ಕೇಳುವುದಿಲ್ಲ."
-ನೀವು ಯಾರು? -ನನ್ನ ಹೆಸರು ಜಾನ್. ನಾನೊಬ್ಬ ಪೊಲೀಸ್.
ನಿಮ್ಮ ಮಗ ಎಡ್ಡಿ ಬಗ್ಗೆ ಮಾತನಾಡಬೇಕು.
"ಯೇಸು ಅಳುತ್ತಾನೆ."
ಮೇಡಂ?
"ಮಗುವಿನ ಸಾವನ್ನು ನಾನು ನೋಡದಿರಲಿ."
"ಭಗವಂತನ ದೃಷ್ಟಿಯಲ್ಲಿ ಅಮೂಲ್ಯ..."
"ಅವನ ಸಂತರ ಮರಣವೇ."
ಅವಳು ಒಬ್ಬ ಸಂತಳು.
ಎಡ್ಡಿಯ ಸಹೋದರಿ?
ಎಡ್ಡಿ... ಇನ್ನೇನಾದರೂ ಕೆಟ್ಟ ಕೆಲಸ ಮಾಡಿದ್ದಾನಾ?
ಎಲ್ ಮೊಂಟೆರೊ, ಇವರು ನನ್ನ ಜೀವದ ಸ್ನೇಹಿತ ಲಾರೆನ್ಸ್ ಬಕ್ಲಿ. ನಮ್ಮದು ಬಹಳ ಹಳೆಯ ಸಂಬಂಧ.
ಏನದು ಹೇಳಿಕೆ? "ಗೆಳೆಯರು ಮುಂದೆ ಸಾಗಲು..."
ಅಸಲಿ ಗೆಳೆಯರು ದೇಹ ಸಾಗಿಸಲು ಸಹಾಯ ಮಾಡುತ್ತಾರೆ.
ನಿಮ್ಮ ಚಿಕ್ಕ ಸಂಘಟನೆ ಬಗ್ಗೆ ಎಡ್ ಬಹಳ ತಲೆ ತಿಂದಿದ್ದಾನೆ.
ಸರಿ, ಶುರುಮಾಡಿ. ನಿಮ್ಮ ಪಿಚ್ ಕೇಳೋಣ.
ಆ ಕ್ಷಣ ಬಂದಿದೆ, ಎಲ್. ಮಾಡು ಇಲ್ಲವೇ ಮಡಿ.
ಸಮ್‌ವೇರ್ ಫೌಂಡೇಶನ್ ಎಂಬುದು ಬೋಧನೆ ಆಧಾರಿತ ಸಂಘಟನೆ.
ನಾವು ಸೇವೆ ಮಾಡುವ ಮಕ್ಕಳು ವಿದ್ಯಾರ್ಥಿಯಾಗಲು...
ಜೋರಾಗಿ ಮಾತನಾಡು, ಚಿನ್ನ. ನನಗೆ ಎರಡೂ ಕಿವಿ ಸ್ವಲ್ಪ ಮಂದ.
ನನ್ನ ಹೆಸರು ಎಲ್. ಆಗಲೇ ಹೇಳಿದಂತೆ, ನಮ್ಮ ಪ್ರಯತ್ನ...
ನಾವು ಮಕ್ಕಳಿಗೆ ಸುಸಜ್ಜಿತ ದೃಷ್ಟಿಕೋನ ನೀಡುತ್ತೇವೆ.
ಸ್ವೀಕರಿಸುವ ಬಗ್ಗೆ ಮಾತ್ರವಲ್ಲ, ನೀಡುವ ಬಗ್ಗೆ ಕೂಡ.
ಸರಿ. ಇದರ ಆಡಳಿತಾತ್ಮಕ ಖರ್ಚು ಎಷ್ಟು?
ಅದು ನಿಗದಿಯಾಗಿಲ್ಲ. ನಾವಿನ್ನೂ...
ನನಗೊಂದು ಶೇಕಡಾ ಮೌಲ್ಯ ಹೇಳು. ಐದು ಪ್ಯಾರಾಗಳ ಪ್ರಬಂಧ ಓದಬೇಡ.
ನನ್ನ ಹೆಸರು ಎಲ್ ಮೊಂಟೆರೊ. ನನ್ನ ಅಂದಾಜು 22%.
-ಕಡಿಮೆ ಮಾಡು. -ಬೇರೆ ಲಾಭರಹಿತ ಸಂಸ್ಥೆಗಳಿಗಿಂತ...
ನೀವು ನ್ಯಾಯಾಂಗದ ವಿರುದ್ಧ ಪ್ರತಿಭಟನೆ ಮಾಡಿದ್ದೀರಾ?
ಈಗ ಅದು ಪ್ರಸ್ತುತವಲ್ಲ.
ನನ್ನ 60% ವಾರ್ಷಿಕ ಕೊಡುಗೆ ಬ್ಯಾಕ್ ದಿ ಬ್ಲೂ ಫಂಡ್‌ಗೆ ಹೋಗುತ್ತದೆ.
ನನ್ನನ್ನು ನಂಬಿ, ಇದು ಪ್ರಸ್ತುತ.
ಹೌದು. ನಾನು ನ್ಯಾಯಾಂಗ-ವಿರೋಧಿ ಪ್ರತಿಭಟನೆಗಳಲ್ಲಿ ಭಾಗವಹಿಸಿದ್ದೇನೆ. ಲೆಕ್ಕವಿಲ್ಲದಷ್ಟು ಸಲ.
ಆದರೆ ಈಕೆ ಪೊಲೀಸ್-ವಿರೋಧಿ ಅಲ್ಲ.
ವಾಸ್ತವವಾಗಿ, ಲ್ಯಾರಿ, ಇವಳು ಡಿಟೆಕ್ಟಿವ್ ಕ್ರಾಸ್ ಸಂಗಾತಿ.
ನಿನಗೆ ಕ್ರಾಸ್ ಜೊತೆ ಸಂಬಂಧ ಇದೆಯಾ?
ಅದು ಈಗ ಮುಖ್ಯವೇ?
ನನಗೆ ಗೊತ್ತಿಲ್ಲ. ಎರಡೂವರೆ ಲಕ್ಷ ಡಾಲರ್ ಸಾಕಾ?
ಎಲ್. ಎಲ್.
ಇಲ್ಲಿ ಏನು ನಡೆಯುತ್ತಿದೆ?
ಬಕ್ಲಿಯವರು ಎರಡೂವರೆ ಲಕ್ಷ ಡಾಲರ್ ದಾನ ನೀಡುತ್ತೇನೆ ಎಂದರು
ದಿ ಸಮ್‌ವೇರ್ ಫೌಂಡೇಶನ್‌ಗೆ.
ನೀವಿಬ್ಬರು, ಅಲ್ವಾ? ಇದು ನಿಮ್ಮ ವಾರ್ಷಿಕ ಉಡುಗೊರೆಯೂ ಆಗಬಹುದು.
ನೋಡಿ, ಲಾರೆನ್ಸ್ ಮತ್ತು ನಾನು ಒಂದೇ.
ನಮಗೆ ತುಂಬಾ ಹಿಡಿಸಿದ ಪ್ರಾಜೆಕ್ಟ್ ಸಿಕ್ಕಾಗ,
ಅದು ಕೊನೆಗಾಣುವ ತನಕ ನೋಡಲು ಬಯಸುತ್ತೇವೆ.
ಒಂದು ನಿಮಿಷ ಬಂದೆ.
ಎಲ್, ಅಲ್ಲಿ ಏನಾಯಿತು?
ನಾನು ಸರಣಿ ಹಂತಕನ ಮಧ್ಯಸ್ಥಿಕೆಯಲ್ಲಿ ದೇಣಿಗೆ ತೆಗೆದುಕೊಂಡಾಗಲೇ?
ನನ್ನ ಬಳಿ ಬರಲು ಅವನು ನಿನ್ನನ್ನು ಬಳಸಿದ. ಭಾಷಣದಲ್ಲೂ ಅದೇ ಆಯಿತು.
ಅವನ ಉದ್ದೇಶದ ಬಗ್ಗೆ ನನಗೆ ಚಿಂತೆಯಿಲ್ಲ.
ನಾನು ಪ್ರೀತಿಸುವ ವ್ಯಕ್ತಿ ನನ್ನನ್ನು ಈ ಸ್ಥಾನಕ್ಕೆ ತಂದ ಎಂದು ದುಃಖವಿದೆ.
ಪ್ರೇಮಿಗಳ ಜಗಳವಲ್ಲ ಅಂದುಕೊಳ್ತೀನಿ.
ನಾನು ಅವಳೊಂದಿಗೆ ಮಾತನಾಡಲೇ?
ವಾಸ್ತವವಾಗಿ, ಈಗ ನಾನು ನಿಮಗಾಗಿ ಏನಾದರೂ ಮಾಡಬೇಕು.
ನೀವು ಹುಟ್ಟುಹಬ್ಬದ ಉಡುಗೊರೆ ಬೇಡ ಎಂದಿರಲ್ಲ?
ಆದರೆ ನನ್ನ ಸ್ನೇಹಿತ ಇದಕ್ಕಾಗಿ ಇಂಡಿಯಾನಾಗೆ ಹೋದ ಕಾರಣ,
ಈ ಉಡುಗೊರೆಗೆ ವಿನಾಯಿತಿ ಬಯಸುತ್ತೇನೆ.
ಜನ್ಮದಿನದ ಶುಭಾಶಯಗಳು
ಜನ್ಮದಿನದ ಶುಭಾಶಯಗಳು, ಪ್ರಿಯ ಎಡ್ಡಿ
ಜನ್ಮದಿನದ ಶುಭಾಶಯಗಳು
ಅದು ನನ್ನ ಉಡುಗೊರೆ.
ನೀನು ಆಳವಾದ ರಂಧ್ರ ಅಗೆಯುತ್ತಿದ್ದೀಯ.
ಆಕೆ ಬಗ್ಗೆ ಸುಳ್ಳು ಹೇಳಿದ್ಯಾಕೆ?
ಇನ್ನೇನು ಮಾಡಲಿ, ಊರಲ್ಲಿ ಮೆರವಣಿಗೆ ಮಾಡಲೇ? ಆಕೆಗೆ ವಾಸ್ತವದ ಮೇಲೆ ಹಿಡಿತವಿಲ್ಲ.
ನಿಜವಾಗಿಯೂ? ಅಕೆ ಸ್ಥಿತಪ್ರಜ್ಞಳು ಎಂದು ನನ್ನ ಗೆಳೆಯ ಹೇಳಿದ.
ಅವಳ ನೆಚ್ಚಿನ ಬೈಬಲ್ ಪದ್ಯ ಓದಿದ, ನೀವು ಹಂಚಿಕೊಂಡ ಪದ್ಯ,
ಆಕೆ ಅದನ್ನು ನೆನಪಿಸಿಕೊಂಡಳು.
-ಎಲ್ಲಾ ವಿಷಯ ಹಂಚಿಕೊಂಡಿದ್ದಾರೆ. -ಅವಳೊಬ್ಬ ದುರ್ಬಲ ಮುದುಕಿ.
ಆದರೆ ಆಕೆ ವಯಸ್ಸಾಗುವ ಮೊದಲೇ ದುರ್ಬಲಳಾದಳು, ಹೌದಾ?
ಹೇ. ಆಕೆ ನಿನ್ನ ಮೇಲೆ ಭರವಸೆ ಕಳೆದುಕೊಂಡಾಗ
ಅದು ವೈಯಕ್ತಿಕ ಕಾರಣಕ್ಕಲ್ಲ.
ಇದನ್ನು ರೋಗಶಾಸ್ತ್ರೀಯ ವಿಯೋಗ ಅಂತಾರೆ.
ಪೋಷಕರು ಒಂದು ಮಗು ಸತ್ತಾಗ,
ಬದುಕಿರುವ ಮಗುವಿನ ಜೊತೆ ಭಾವನಾತ್ಮಕ ಸಂಬಂಧ ತ್ಯಜಿಸುತ್ತಾರೆ.
ಇದು ಆ ಪೋಷಕರ ಆತ್ಮರಕ್ಷಣೆಯ ವಿಧಾನ,
ಆದರೆ ಉಳಿದ ಮಗುವಿನ ಪಾಲಿಗೆ ಇದು ಬಹಳ ವಿನಾಶಕಾರಿ.
ಈ ರೋಗನಿರ್ಣಯಕ್ಕೆ ನನ್ನ ವಿಮೆಯ ಮೂಲಕ ಹಣ ಪಾವತಿಸಲೇ?
ಆಕೆಯ ಪ್ರಕಾರ, ನೀವೂ ನಿಮ್ಮ ತಂಗಿ ಜೊತೆ ಸಾಯಬೇಕಿತ್ತು.
ಆದರೆ ಇಲ್ಲ, ಇಲ್ಲ, ಇಲ್ಲ, ನಿಮಗೆ ಅಮ್ಮನ ಒಪ್ಪಿಗೆ ಬೇಕಿತ್ತು.
ಆದರೆ ಅದು ಸಿಗದಿದ್ದಾಗ, ಆಕೆಯ ಗಮನ ಸೆಳೆಯಲು ಶ್ರಮಿಸಿದಿರಿ.
ಆಕೆ ನಿರ್ಲಕ್ಷಿಸಲು ಸಾಧ್ಯವಾಗದ ಕೆಲಸಗಳನ್ನು ಮಾಡಿದಿರಿ.
-ಉದಾಹರಣೆಗೆ, ಪಕ್ಷಿಗಳು. -ನೀವು ಏನೇನೋ ಮಾತನಾಡುತ್ತಿದ್ದೀರಿ.
ಅದು ಕೆಲಸ ಮಾಡದಿದ್ದಾಗ, ಅಂತಿಮವಾಗಿ ನಿಮಗೆ
ಆಕೆಯ ಪ್ರೀತಿ ಸಿಗುವುದಿಲ್ಲ ಎಂದು ಖಾತ್ರಿಯಾದಾಗ,
ಅವಳನ್ನು ಸಾಯಿಸಬೇಕಾಯ್ತು.
ಮನಸ್ಸಿನಲ್ಲಿಯೇ ಅವಳನ್ನು ಕೊಂದುಬಿಟ್ಟರೆ, ಬದುಕಿದ್ದರೂ ತಾಯಿಗೆ ನಿಮ್ಮ ಬಗ್ಗೆ ಕಾಳಜಿ ಇಲ್ಲ
ಎಂಬ ಕಲ್ಪನೆಯಲ್ಲಿ
ನೀವು ಬದುಕುವ ಅಗತ್ಯ ಇರಲ್ಲ.
ಪರವಾಗಿಲ್ಲ. ಆದರೆ ಇದು ಪೂರ್ತಿ ನಿಜವಲ್ಲ. ನಾನು ನನ್ನ ತಾಯಿಗೆ ಪಕ್ಷಿಗಳ ಬಗ್ಗೆ ಹೇಳಲಿಲ್ಲ.
ನಾನು ಆಕೆಯ ಒಬ್ಬನೇ ಮಗನಾಗಿರಲು ಏನು ಬೇಕಾದರೂ ಮಾಡುತ್ತೇನೆ ಎಂದಿದ್ದೆ.
ಏನು ಬೇಕಾದರೂ.
ನಮ್ಮೆಲ್ಲರಿಗೂ ರಹಸ್ಯಗಳಿವೆ, ಅಲೆಕ್ಸ್.
ವ್ಯತ್ಯಾಸವೆಂದರೆ, ನಾನು ಅದನ್ನು ಬೆಳಕಿಗೆ ತರಲು ತಯಾರಿದ್ದೇನೆ.
ಜನ್ಮದಿನದ ಶುಭಾಶಯ, ಎಡ್.
ಪೆಂಡಲ್ಟನ್ ಈಗಲೇ ಮಾಡು.
ನನಗೆ ಕೊಡು! ನನಗೆ ಕೊಡು!
ಸಹಾಯ ಮಾಡಿ! ಸಹಾಯ ಮಾಡಿ! ದಯವಿಟ್ಟು ಕಾಪಾಡಿ! ಸಹಾಯ ಮಾಡಿ!
ಇಲ್ಲ! ಇಲ್ಲ! ಇಲ್ಲ!
-ಇಲ್ಲ! -ಎಲ್ಲೂ ಹೋಗೋ ಹಾಗಿಲ್ಲ, ಶಾನನ್.
ನಾನು ಪರಿಪೂರ್ಣ ಆಗಿರಬೇಕು, ಅಲ್ವಾ? ಐಲೀನ್‌ನಂತೆಯೇ?
ಇಲ್ಲ, ಇಲ್ಲ!
ಏನನ್ನೂ ಹೇಳಬೇಡ. ನಿನಗೆ ಏನೂ ನೆನಪಿಲ್ಲ.
ಇದು ಕೇಕ್ ತಿನ್ನುವ ಸಮಯ.
-ರಾಮ್ಸೆ, ಸರ್? -ಒಂದು ನಿಮಿಷ ಇರಿ.
ಕೇಕ್ ಕತ್ತರಿಸುವ ಸಮಯ ಬಂದಾಗ ತಿಳಿಸಲು...
ಒಂದು ನಿಮಿಷ ಇರಿ!
ನೀ ಎಲ್ಲಿದ್ದೆ?
ಜಿನ್ ಮತ್ತು ಟಾನಿಕ್. ಬೇಡ, ಕೇವಲ ಜಿನ್.
ಎಲ್ಲಾ ಆರಾಮಾ? ದೆವ್ವ ನೋಡಿದವರಂತೆ ಕಾಣುತ್ತೀರಿ.
ಓ ದೇವರೇ! ಮನಮೋಹಕ!
ಜನ್ಮದಿನದ ಶುಭಾಶಯಗಳು ನಿಮಗೆ ಜನ್ಮದಿನದ ಶುಭಾಶಯಗಳು
ಹಾರೈಕೆ ಮಾಡಿ.
ಈ ಕೇಕ್ ಅನ್ನು ನಾನೇ ಬೇಯಿಸಿದೆ, ಹಾಗಾಗಿ ಎಲ್ಲರೂ ರುಚಿ ನೋಡಬೇಕು.
ತುಂಬಾ ಧನ್ಯವಾದಗಳು.
ಸ್ನಾನ ಮಾಡಿದಂತೆ ಕಾಣುತ್ತಿದೆ ಹೊಸ ಶರ್ಟ್ ಕೂಡಾ ಹಾಕಿದ್ದೀರಿ.
ಅದರ ಗುಂಡಿಗಳು ಚೆನ್ನಾಗಿವೆ. ನಿಮ್ಮ ಪ್ರೊಫೈಲ್‌ಗೆ ಓಸಿಡಿ ಅನ್ನು ಸೇರಿಸಲೇ?
ನೀವು ಇನ್ನೂ ಇಲ್ಲೇ ಇದ್ದೀರಲ್ಲ.
ನೀವು ವೈನ್ ತರಲು ಹೋದಾಗ ಏನೋ ಆಗಿದೆ.
ದೇವರೇ. ಆಕೆಯನ್ನು ಇಲ್ಲೇ ಬಂಧಿಸುವಷ್ಟು ಸೊಕ್ಕು ಬಂತೇ ನಿಮಗೆ?
ಏನು ಮಾತನಾಡುತ್ತಿದ್ದೀರೋ ತಿಳೀತಿಲ್ಲ,
ಆದರೆ ನೀವು ಇಲ್ಲೇ ಉಳಿದದ್ದು ಒಳ್ಳೆಯದು, ನನಗೆ ಅದನ್ನು ಕಣ್ಣಾರೆ ನೋಡುವ ಅವಕಾಶ ಸಿಕ್ಕಿತು.
-ಏನದು? -ನೀವು ಓಡಿಹೋಗಬೇಕಾಗಿ ಬರುವ ಕ್ಷಣ.
ಎಲ್ಲಾ ಆರಾಮಾ? ಫೋನ್ ರಿಸೀವ್ ಮಾಡೋದು ಒಳ್ಳೇದು.
ಓದಿ ಹೋಗೋ ಸಮಯ.
ತಾನಿಯಾ ಹೈಟವರ್ ಇದು ನೀವೇನಾ?
-ನೀನು ಏನು ಮಾಡಿದೆ? -ನನಗೆ ಅರ್ಥ ಆಗುತ್ತಿಲ್ಲ.
ನನಗೆ ಗೊತ್ತಿಲ್ಲ! ಶೂಟ್ ಮಾಡಬೇಡ!
ಇದು ನೀವೇ, ಅಲ್ಲವೇ? ಇದು ಸ್ಯಾಂಪ್ಸನ್ ವರದಿ ಮಾಡಿದ ಘಟನೆ.
-ನೀನು ಅವಳನ್ನು ಕೊಂದೆಯಾ? -ಶೂಟ್ ಮಾಡಬೇಡಿ! ಶೂಟ್ ಮಾಡಬೇಡಿ!
-ಎಲ್, ಒಂದು ನಿಮಿಷ. -ನೀನು ಮಾತಾಡಬೇಡ.
ಎಲ್. ಎಲ್. ಎಲ್.
-ಅವನೇ ಇದನ್ನು ಮಾಡಿದ. -ಯಾರು?
-ರಾಮ್ಸೆ. -ಏನು? ಏಕೆ?
-ಏಕೆಂದರೆ ಅವನೇ ಕೊಲೆಗಾರ. -ಅಲೆಕ್ಸ್.
ನನ್ನ ಮಾತು ಕೇಳಿ. ಎಡ್ ರಾಮ್ಸೆನೇ ಫ್ಯಾನ್‌ಬಾಯ್ ಕೊಲೆಗಾರ.
ಸರಿ. ಹೊರಡುವ ಸಮಯ ಬಂದಿದೆ.
ಸರಿ. ಡಿಟೆಕ್ಟಿವ್, ನಾವೆಲ್ಲ ನಿಮ್ಮನ್ನು ನಂಬಲು ಬಯಸುತ್ತೇವೆ. ನಿಜವಾಗಿಯೂ.
ಆದರೆ ಇದು ಎಡ್.
-ನಮಗೊಂದು ಪ್ರೊಫೈಲ್ ಸಿಕ್ಕಿದೆ ಎಂದೆನಲ್ಲ? -ಹೌದು.
ಕಡುಕಷ್ಟದ ಬಾಲ್ಯ, ಟೆಡ್ ಬಂಡಿಯ ಮೋಡಿ. ಇದೆಲ್ಲವೂ ಇವರಿಗೆ ಹೋಲುತ್ತದೆ. ಎಡ್ ರಾಮ್ಸೆ.
ಒಂದು ನಿಮಿಷದ ಹಿಂದೆ, ಸ್ವಂತ ತಂಗಿಯನ್ನು ಕೊಂದಿರುವುದಾಗಿ ಆತನೇ ಒಪ್ಪಿಕೊಂಡಿದ್ದ.
ನನ್ನ ತಂಗಿ ಇಂಗಾಲದ ಮಾನಾಕ್ಸೈಡ್ ವಿಷದಿಂದ ತೀರಿಕೊಂಡಳು.
ಈ ವ್ಯಕ್ತಿ ಜನರನ್ನು ಅಪಹರಿಸುತ್ತಾನೆ.
ಅವರನ್ನು ವಿರೂಪಗೊಳಿಸಿ, ಸಾಯಿಸುತ್ತಾನೆ.
ಇವನೊಬ್ಬ ರಾಕ್ಷಸ.
ಈ ಕೋಣೆಯಲ್ಲಿರುವ ಏಕೈಕ ರಾಕ್ಷಸ, ನೀವೇ.
ಸರಿ. ಸರಿ, ಹೌದು. ಇದು ಕೆಟ್ಟದ್ದು.
ಇದು ಭಯಾನಕ, ಆದರೆ ಅದು ನಿಮ್ಮ ಹಾದಿ ತಪ್ಪಿಸಲು ಬಿಡಬೇಡಿ.
ಇರಿ. ನೀವೇ ಕೇಳಿಕೊಳ್ಳಿ, ಈಗ ಏಕೆ? ಈಗ ಯಾಕೆ?
ಈತನೇ ನನ್ನ ಪ್ರಮುಖ ಶಂಕಿತ ಎಂದು
ಕಂಡುಕೊಂಡ ತಕ್ಷಣ ಇದು ಯಾಕೆ ಲೀಕ್ ಆಯಿತು?
-ಅಲೆಕ್ಸ್. -ಇಲ್ಲ. ಇಲ್ಲ. ಇರಿ, ಇರಿ.
ನಿಮಗೆ ವೀಡಿಯೊ ಇಷ್ಟ ಅಲ್ವಾ? ವೀಡಿಯೊ. ನಾನೂ ಒಂದು ವೀಡಿಯೊ ತೋರಿಸ್ತೀನಿ.
ಇವನ ತಾಯಿ ಸತ್ತಿದ್ದಾಳೆ ಎಂದು ಹೇಳಿದ್ದನಲ್ಲ? ಕಾಲೇಜು ಮುಗಿದಾಗ ಆಕೆ ಕೊಲೆಯಾದಳಂತ.
ಹಾಗಾದರೆ ಇದು ಏನು?
ನಿಮಗೆ ಜನ್ಮದಿನದ ಶುಭಾಶಯಗಳು
ರಾಮ್ಸೆ, ಇದು ಯಾರು?
ಇದು ಈತನ ತಾಯಿ, ಇಂದು ರಾತ್ರಿ ಇಂಡಿಯಾನಾದ ತನ್ನ ಮನೆಯಲ್ಲಿ ರೆಕಾರ್ಡ್ ಮಾಡಿದ್ದು.
ತಾಯಿ ಸತ್ತ ವಿಷಯವೇ ಸುಳ್ಳು. ಅದು ಸುಳ್ಳು.
ಈ ಮನುಷ್ಯನ ಬಗ್ಗೆ ಎಲ್ಲವೂ ಸುಳ್ಳು.
ನೀವು ಹೊರಡಬೇಕು.
ನಂಬಿಕೆ ಬರಲಿಲ್ವಾ, ಚೀಫ್?
ಇದು ಅದಕ್ಕೆ ಸಮಯ ಅಥವಾ ಸ್ಥಳವಲ್ಲ. ಮನೆಗೆ ಹೋಗಿ, ಒಕ್ಕೂಟದ ಪ್ರತಿನಿಧಿಗೆ ಕರೆ ಮಾಡಿ.
ಸರಿ, ಎಲ್ಲವೂ ಚೆನ್ನಾಗಿದೆ. ಎಲ್ಲವೂ ಸರಿಯಾಗಿದೆ.
ಬಹುಷಃ ಇಂದು ರಾತ್ರಿ
ಡಿಟೆಕ್ಟಿವ್ ಕ್ರಾಸ್ ತುಸು ಹೆಚ್ಚು ಕುಡಿದಂತಿದೆ, ಅಲ್ವಾ?
ಬಹಳ ಒತ್ತಡದಲ್ಲಿ ಇದ್ದಾರೆ.
ರಾಮ್ಸೆ ಮನೆಯಲ್ಲಿ ನಡೆದದ್ದು ರಾಮ್ಸೆ ಮನೆಯಲ್ಲೇ ಉಳಿಯುತ್ತೆ. ಅಲ್ವಾ, ಅಲೆಕ್ಸ್?
ಏನಂದೆ? ನಿನ್ನನ್ನು ಬಿಡಲ್ಲ, ಗುಳ್ಳೇನರಿ.
-ಓ ದೇವರೇ. -ಬಿಡಿ. ಇಲ್ಲ ಎಂದರೆ ಬಂಧಿಸುತ್ತೇನೆ.
-ಈಗಲೇ ಹೊರಡು. -ಹೇ.
ಶಾನನ್ ವಿಟ್ಮರ್ ಬದುಕಿದ್ದಾಳೆ. ಅವಳು ಬಹುಶಃ ಇದೇ ಮನೆಯಲ್ಲಿ ಇದ್ದಾಳೆ.
ಹೊರಡು.
ಜನ್ಮದಿನದ ಶುಭಾಶಯ, ಎಡ್.
ಮಳೆಬಿಲ್ಲಿನ ಬಣ್ಣಗಳು ಆಕಾಶದಲ್ಲಿ ತುಂಬಾ ಸುಂದರ
ಬಿಡಿ ನನ್ನನ್ನು!
ದಾರಿಹೋಕರ ಮುಖಗಳೂ ಅಷ್ಟೇ ಸುಂದರ
ಗೆಳೆಯರು ಕೈಕುಲುಕುತ್ತಾ ಸೌಖ್ಯವೇ ಎಂಬುದನ್ನು ಕಂಡೆ
ಅವರು ನಿನ್ನ ಪ್ರೀತಿಸುತ್ತೇನೆ ಎನ್ನುತ್ತಿದ್ದಾರೆ
ಮಕ್ಕಳು ಅಳುತ್ತಿದ್ದಾರೆ
ಬೇಗ ಬೆಳೆಯುತ್ತಿದ್ದಾರೆ
ಅವರು ನನಗಿಂತ ಹೆಚ್ಚು ತಿಳಿವಳಿಕೆ ಪಡೆಯುತ್ತಾರೆ
ನಾನು ಯೋಚಿಸುತ್ತಾ ನಿಂತೆ ಇದೆಂಥ ಅದ್ಬುತ ಪ್ರಪಂಚ
ಹೌದು, ನಾನು ಯೋಚಿಸುತ್ತೇನೆ
ಇದೆಂಥ ಅದ್ಬುತ ಪ್ರಪಂಚ
ನಿಮ್ಮ ಬ್ಯಾಡ್ಜ್ ಮತ್ತು ಗನ್‌ಗಾಗಿ ಇದು ಅಧಿಕೃತ ವಿನಂತಿ.
ಬೇರೆ ಆಯ್ಕೆ ಇಲ್ಲ. ವಾಪಸ್ ಕೊಡಲೇಬೇಕು.
ಕ್ರಾಸ್‌ನಲ್ಲಿ ಮುಂದೆ...
ಇದಕ್ಕೆ ನನ್ನನ್ಯಾಕೆ ದೂಷಿಸುವೆ?
-ಇದರ ವರದಿ ಮಾಡಿ, ನೀನೇ ಇದನ್ನು ಶುರು ಮಾಡಿದೆ. -ವಿಷಯ ಎಲ್ಲೆಲ್ಲಿಗೋ ಹೋಗುತ್ತಿದೆ.
ಶಾನನ್ ರಾಮ್ಸೆಯ ಕೊನೆಯ ಬಲಿಪಶು.
ಅವನೊಬ್ಬ ಪರಿಪೂರ್ಣತಾವಾದಿ. ಅವನಿಗೆ ಗೆಲ್ಲುವ ಗೀಳು ಇದೆ.
-ಯಾರು? ನೀವೋ ಅಥವಾ ಫ್ಯಾನ್‌ಬಾಯೋ? -ನಾನು ತಪ್ಪು ಮಾಡಿದೆ, ಆಯ್ತಾ?
ಅದು ಶಾನನ್‌ ಜೀವ ಉಳಿಸಲು ಅಡ್ಡಿ ಆಗಬಾರದು.
ಅಷ್ಟೊಂದು ಕಷ್ಟವೇ?
ಈ ಗೆಳತಿ ಯಾರು?
ನಿನ್ನ ಅವನತಿಗೆ ಎಡೆ ಮಾಡುವ ಸಾಕ್ಷಿ ಹುಡುಕಿದವಳು.
ನಿಜವಾಗಲೂ?
ಉಪ ಶೀರ್ಷಿಕೆ ಅನುವಾದ: ರಘುನಂದನ್ ಬಿ. ಎಸ್.
ಸೃಜನಶೀಲ ಮೇಲ್ವಿಚಾರಕರು ವಿವೇಕ್